দায়িত্ব পেলে ঠিকই পারবেন এ বিশ্বাস রাখতে হবে। তাছাড়া তাদের কাজ তদারকির জন্য প্রাইমারিতে রয়েছে বিরাট এক নেটওয়ার্ক তথা মনিটরিং চেইন। যেমন একেবারে রুট লেভেলে রয়েছেন সহকারী উপজেলা/থানা শিক্ষা অফিসার। নির্দিষ্ট করে দেয়া আছে তার জন্য কয়েকটা স্কুল। যে উপজেলায় বা থানায় স্কুলের সংখ্যা বেশি সেখানে এই পদের সংখ্যাও বেশি। স্কুল ও শিক্ষকের সংখ্যার ভিত্তিতে প্রতি উপজেলায় বা থানায় এই পদগুলো আছে। তার ওপরে আছেন একজন উপজেলা/থানা শিক্ষা অফিসার। থানা বা উপজেলার সকল প্রাথমিক বিদ্যালয়ের দায়িত্ব নিয়ে আছেন তিনি। আছেন জেলা পর্যায়ের অফিসে একাধিক অফিসার। এর উপরে আছেন বিভাগীয় অফিসের কর্মকর্তা। তার উপরে রয়েছেন অধিদফতরের কর্মকর্তা যাদেরও প্রতি মাসে স্কুল-ফিল্ড অফিস ট্যুর করা রুটিন ওয়ার্ক। রয়েছে শিক্ষকদের প্রশিক্ষণের জন্য নেপ (ঘঅচঊ-ঘধঃরড়হধষ অপধফবসু ভড়ৎ চৎরসধৎু ঊফঁপধঃরড়হ) কাজেই শিক্ষকরা দায়িত্ব পেলে পারবেন। যুগ পাল্টেছে যোগাযোগ সহজ হয়েছে। এঅবস্থায় আমার তো মনে হয় প্রাইমারির এই বিরাট নেটওয়ার্ক বা মনিটরিং চেইন দ্বারা প্রাইমারি শিক্ষার যেখানে যেস্কুলে যে পাঠদানই করানো হোক না কেন তা আয়ত্বে নিয়ে নিয়ন্ত্রণ করা সম্ভব এই অধিদফতরের। যোগাযোগ বলতে ডিজিটাল যেগাযোগ এবং গ্রাম পর্যায়ে রাস্তা ব্রিজ-কালভার্ট-এর উন্নয়নের কথা বলছি। কিন্তু সঙ্গে একথাও বলতে হয় এখন তো কেউ আর সেই স্কুল ইন্সপেক্টর নেই সবাই এখন গেজেটভুক্ত অফিসার। অফিস সামলাতেই ব্যস্ত। কেউ কেউ ফাইলে স্বাক্ষর আর মিটিংয়ে যোগ দিতেই হিমশিম খেয়ে যাচ্ছেন। এরপর রয়েছে ‘সরষের ভূত’ দালালচক্র। তাদের পাশ কাটিয়ে শ্রেণীকক্ষে প্রবেশ করে শিক্ষার প্রকৃত অবস্থা জানা এবং সে মোতাবেক ব্যবস্থা নেয়া সে খুবই কঠিন কাজ। তবে একথা ঠিক একাজটাই করতে হবে শিক্ষার মানোন্নয়ন চাইলে।